[{"text_idx": "#000000", "text": "Mynychodd Stacey sesiwn datblygu Staff y GIG a gynhaliwyd gan Gwell Swyddi, Gwell Dyfodol, er mwyn cyflawni cynnydd yn ei ro\u0302l. Roedd Stacey yn gweithio fel Nyrs Cyswllt Iechyd Meddwl ond yn dymuno cymryd y cama nesaf ar ei thaith gyrfa. Gyda chefnogaeth Lynsey, Hyfforddwr Gyrfa, daeth hi o hyd i\u2019r cyfle perffaith ac fe dderbyniodd help ar lunio cais. Cynhaliodd Lynsey ffug gyfweliadau i wella hyder a sgiliau Stacey, ac ar o\u0302l ymdrechu ac ymroi yn llwyr, fe wnaeth hi\u2019n wych yn ei chyfweliad a chynigiwyd ro\u0302l iddi fel Ymarferydd Iechyd Meddwl Galwedigaethol!"}, {"text_idx": "#000001", "text": "Mae Stacey bellach yn chwarae rhan flaenllaw yn ei thi\u0302m newydd, gan ddatblygu gwasanaeth iechyd meddwl er mwyn darparu asesiadau atgfeirio i gleientiaid yn y gweithle. Ers dechrau ei ro\u0302l newydd, roedden ni\u2019n hapus i\u2019w chroesau hi i ddod i mewn i ddarparu dwy sesiwn i staff Gwell Swyddi, Gwell Dyfodol ar iselder, gorbyrder, atal hunanladdiad a chymorth cyntaf. Mae sesiynau eraill eisoes wedi eu trefnu a braf yw bod yn rhan o ddatblygiad parhaus Stacey ar ei thaith gyrfa anhygoel."}, {"text_idx": "#000002", "text": "\u201cTrwy drafod fy nyheadau gyda fy Hyfforddwr Gyrfa, datblygais well dealltwriaeth o fy hun a\u2019m nodau. Fe wnaeth y gefnogaeth fy helpu i fagu hyder, gwella fy sgiliau \u2018gwneud penderfyniadau\u2019 ac fe dderbyniais dechnegau a sgiliau defnyddiol iawn i\u2019w defnyddio mewn cyfweliadau. Mae\u2019r ro\u0302l arwain hon yn caniata\u0301u i mi ddefnyddio fy holl gymwysterau blaenorol, fy sgiliau trosglwyddadwy, yn ogystal a\u0302 darparu llwyfan i mi ddatblygu gwasanaethau trugarog, holistaidd sy\u2019n diwallu fy ngwerthoedd personol a phroffesiynol.\u201d \u2013 Stacey"}, {"text_idx": "#000003", "text": "Os ydych chi am dderbyn cymorth i symud ymlaen yn eich gyrfa, neu cymorth i ddod o hyd i ro\u0302l newydd, cysylltwch a\u0302\u2019r ti\u0302m i ddarganfod sut y gallwn eich helpu:"}]